Գուրգեն Բավեյանը ժամանակին (2016թ.) մեզ հետ զրույցում տեղեկացրել էր, որ 2014-16թթ. Ֆրանկֆուրտի օպերային թատրոնում հանդես է եկել գլխավոր դերերգերով՝ 7, այդ թվում՝ Վերդիի «Օթելլո», Պուչինիի «Բոհեմ», «Ջանի Սկիկկի», Մոցարտի «Ֆիգարոյի ամուսնությունը» եւ այլ բեմադրություններում, նշել էր, որ հանդես է եկել նաեւ հրեա ժամանակակից կոմպոզիտոր Լիոր Նավոկի «Մեր գետի ափին» օպերայում, որի լիբրետոյի հիմքում իսրայելա-պաղեստինյան կոնֆլիկտն է: Դիմել էր նաեւ մեր կոմպոզիտորներին՝ ղարաբաղյան թեմայով օպերաներ ստեղծելու հորդորով: